hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu hu hu hu hu hu hu hu hu hu hu hu et hu da hu de hu de hu et hu hu hu hu hu hu en hu en hu hu en hu hu hu hu cs hu hu hu hu hu hu hu nl hu hu hu de hu hu hu hu de hu hu hu hu de hu hu hu hu de hu hu en fr hu hu hu hu en hu hu hu en
MAROKKÓ KÖRUTAZÁS - Az Atlasz-hegységen innen és túl 2022.10.15.-2022.10.22 % .
2022. október 15. – október 22.
A belépés Marokkóba teljes (3 oltás vagy max. 4 hónapos a 2.) Covid védettséget bizonyító igazolvány vagy 72 óránál nem régebbi negatív PCR-teszt birtokában lehetséges.
Őszi meglepetésutunk Marokkó, melyet Döme barátunk kísér majd. Személye garancia, hogy ez az utazás éppen azt a berber hangulatot hozza majd, melyet a hozzárendelt mesebeli helyszínekhez álmodnánk. Ez az utazás tehát nem egy lista kipipálásáról szól, de nem is túrázós kiképzés lesz vagy luxusszállodás koktélozás, hanem egy valódi utazás, alámerülés Észak-Afrika Atlaszon túli mesevilágába. Ízek, illatok és színek várnak ránk.
Okt. 15. Budapest – Róma - Marrákes
Elutazás Budapestről római átszállással. Érkezés után transzfer a szállodába. Este vacsora. Szállás Marrákesben: Grand Mogador Menara.
Reggeli után egész napos városnézés a gazdag történelmi hagyományokkal büszkélkedő „okkersárga város”-ban: a Menara kertek, a Saadi-dinasztia uralkodóinak mauzóleuma, a Bahia-palota, a város talán leghíresebb látnivalója, a Koutoubia-mecset, a Dar Si Said múzeum. Ebéd a szállodában, majd délután csavargás a város piacain, kézműves negyedében, majd látogatás a soha meg nem álló Djemaa el Fna téren, s az esti élelmiszerpiacon a marokkói konyha specialitásaival is megismerkedhetnek. Szállás Marrákesben: Grand Mogador Menara.
Okt. 17. Marrákes – Ait Benhaddou – Boumalne Dades
Reggeli után továbbutazás, amely során a Tizi N’tichka szoroson keresztül átkelünk az Atlasz-hegységen. Látogatás az egykor erre haladó, Marrákest a Szaharával összekötő karavánutat ellenőrző Ait Benhaddou erődített településénél, mely UNESCO világörökségi védettséget élvez. Az ikonikus épületek díszletként olyan sikerfilmeknek adtak helyszínt, mint az Arábiai Lawrence, az A Nílus gyöngye, a Gladiátor, a Nagy Sándor vagy a Mennyei királyság. Továbbutazás Boumalne Dadesbe. Vacsora és szállás Boumalne Dadesban: Hotel Xaluca Dades 4*
Okt. 18. Boumalne Dades – Tinghir – Erfoud – Merzouga
Reggeli után továbbutazás Erfoud felé Tinghir és Tinejdad oázisainak érintésével. Út közben megálló Rissani városában, mely egykor a környező sivatag fővárosa volt. Érkezés Erfoudba, onnan továbbutazás sivatagi táborhelyünkre. Este vacsora. Szállás Merzougában: Luxury Camp Chebbi
Okt. 19. Merzouga – Erfoud – Tinghir – Ouarzazate
Reggeli a sivatagi szálláson, majd továbbutazás Erfoudba, majd Tinghir érintésével a festői szépségű Todra szurdokon keresztül. Az 100 kasbah útján utazunk tovább Ouarzazate felé, út közben áthaladunk Kalaat M’Gouna városán és a Skoura-völgyön. Ismerkedés a várossal, megálló a Taourirt kasbahnál és a filmstúdiónál. Vacsora és szállás Ouarzazateben: Oscar Hotel by Atlas Studios.
Okt. 20. Ouarzazate – Marrakés
Reggeli után továbbutazás Marrakés felé, utunk a Magas-Atlasz hegyvonulatán át, a Tizi N’tichka-szoroson keresztül vezet, termékeny völgyvidéken, valamint fehérre és kékre festetett agyagépületek mellett. Vacsora és szállás Marrákesben: Riad Dar Justo.
Okt. 21. Marrákes – Szavíra/Eassaouira – Marrakés
Reggeli után egész napos kirándulás az Atlanti-óceán partján alapított ősi kikötővárosba, Szavírába. A város a 18. századi európai erődítményépítészet egyik gyöngyszeme, mely a francia matematikus és építész, Théodore Cornut tervei nyomán, Sidi Mohammed ben Abdallah szultán utasítására valósult meg észak-afrikai környezetben. Szavíra erős falakkal körülvett medináját, s az azt behálózó sikátorokat a fehér és a kék dominálják, s boltok és árusok sokasága kínálja portékáit. Visszatérés Marrákesbe, este vacsora. Szállás Marrákesben: Riad Dar Justo.
Okt. 22. Marrákes – Milánó – Budapest
Reggeli után transzfer a repülőtérre, hazarepülés Budapestre átszállással. Érkezés Budapestre.
Részvételi díj (min. 16 fő):                       605.500 Ft/fő
+ Repülőjegyek (illetékkel):                     140.000 Ft/fő
A részvételi díj tartalmazza az utazást, csoportkísérőt, programot, kétágyas elhelyezést félpanziós ellátással a fenti szállásokon, a belépőket.
A részvételi díj nem tartalmazza: borravalókat, kombinált utazásképtelenségi és BBP biztosítást (28.640 Ft/fő, 40.350 Ft Z1 kiegészítővel), személyes kiadásokat (telefon, hordárok stb.), egyágyas felárat (172.000 Ft/fő).
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
Indokína felfedezése, tartalmasan és nyugodtan
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours